Na osnovu člana 29 stav 2 Zakona o državnoj imovini („Službeni list CG“ br. 21/09 i 40/11), člana 38 stav 1 tačka 9 Zakona o lokalnoj samoupravi („Službeni list CG“, br. 2/18, 34/19, 38/20, 50/22 i 84/22), člana 35 stav 1 tačka 9 i člana 38 stav 1 Statuta Opštine Nikšić („Službeni list CG - Opštinski propisi“, br. 31/18 i 21/23), Skupština opštine Nikšić, na sjednici održanoj \_\_\_\_\_\_\_\_2025.godine, donijela je

**ODLUKU**

**o davanju na privremeno korišćenje prostora u objektu u ulici Novice Cerovića, Nevladinoj organizaciji Književna zajednica "Mirko Banjević"**

Član 1

 Opština Nikšić, kao nosilac prava raspolaganja, na nepokretnosti – objektu broj 1 u ulici Novice Cerovića, na katastarskoj parceli broj 2208, upisanom u "V" listu lista nepokretnosti broj 765 KO Nikšić, daje bez naknade, na privremeno korišćenje Nevladinoj organizaciji Književna zajednica "Mirko Banjević" dio objekta – dva prostora na prvom spratu, ukupne površine cca 26 m2.

Član 2

 Prostori iz člana 1 ove odluke daju se u viđenom stanju, bez naknade, na period od jedne godine, uz mogućnost produženja vremena korišćenja do pet godina.

Nevladina organizacija Književna zajednica "Mirko Banjević", prostore iz člana 1 ove odluke može koristiti isključivo za obavljanje djelatnosti za koju je registrovana i ne može raspolagati istim.

Ukoliko dođe do brisanja Nevladine organizacije Književna zajednica "Mirko Banjević"iz Registra nevladnih organizacija, ista je dužna prostore iz člana 1 ove odluke osloboditi od lica i stvari i predati ih Opštini Nikšić, bez prava na povraćaj eventualno uloženih sredstava.

Član 3

Pri korišćenju prostora iz člana 1 ove odluke, Nevladina organizacija Književna zajednica "Mirko Banjević" je obavezna postupati sa dužnom pažnjom dobrog domaćina, čuvati prostore od oštećenja i uništenja, držati ih u urednom i ispravnom stanju, snositi troškove štete koja bi nastala njihovom nepažnjom za vrijeme korišćenja istih.

Troškove redovnog i tekućeg održavanja za vrijeme korišćenja prostora iz člana 1 ove odluke dužna je da snosi Nevladina organizacija Književna zajednica "Mirko Banjević" i ista je dužna da ispunjava sve obaveze po osnovu komunalnih i drugih usluga (voda, struja i sl.).

 Član 4

Međusobna prava i obaveze između Opštine Nikšić i Nevladine organizacije Književna zajednica "Mirko Banjević" regulisaće se ugovorom, u skladu sa ovom odlukom.

Član 5

 Ovlašćuje se predsjednik opštine Nikšić da pod uslovima iz ove odluke zaključi ugovor na period od 1 godine, kojim će se bliže definisati međusobna prava i obaveze između opštine Nikšić i Nevladine organizacije Književna zajednica "Mirko Banjević".

 Nakon isteka Ugovora iz stava 1 ovog člana, predsjednik opštine Nikšić može produžiti vrijeme korišćenja ovih prostora na period i pod uslovima iz člana 2 stav 1 ove odluke.

Član 6

Ovlašćuje se predsjednik opštine Nikšić da nakon izvršenog snimanja, razrade i upisa posebnih djelova objekta kod Uprave za nekretnine-PJ Nikšić, zaključi anex ugovora iz člana 5 ove odluke, kojim će se bliže definisati djelovi objekta koji se daju na korišćenje Nevladinoj organizaciji Književna zajednica "Mirko Banjević".

Član 7

Ova odluka stupa na snagu osmog dana od dana objavljivanja u „Službenom listu Crne Gore - Opštinski propisi“.

 Broj: 01-030-

Nikšić, 2025.godine

 SKUPŠTINA OPŠTINE NIKŠIĆ

 P R E D S J E D N I K Nemanja Vuković,s.r.

**O b r a z l o ž e nj e**

Pravni osnov za donošenje ove odluke je sadržan u članu 29 stav 2 Zakona o državnoj imovini („Službeni list CG“, br. 21/09 i 40/11) kojim je propisano da nepokretnim i pokretnim stvarima i drugim dobrima u državnoj imovini, na kojima određena svojinska ovlašćenja vrši opština, raspolaže nadležni organ opštine u skladu sa ovim zakonom i Statutom.

Članom 38 stav 1 tačka 9 Zakona o lokalnoj samoupravi („Službeni list CG“, br. 2/18, 34/19, 38/20, 50/22 i 84/22) propisano je da Skupština raspolaže nepokretnom imovinom, osim u slučajevima otuđenja imovinskih prava na nepokretnostima neposrednom pogodbom, utvrđenim zakonom kojim se uređuje državna imovina.

 Članom 35 stav 1 tačka 9 Statuta Opštine Nikšić („Službeni list CG - Opštinski propisi“, br. 31/18 i 21/23) određeno je da Skupština raspolaže imovinom, a članom 38 stav 1 Statuta opštine Nikšić propisuje se koje akte Skupština donosi u vršenju poslova iz svog djelokruga.

**Razlozi za donošenje**

Nevladina organizacija Književna zajednica "Mirko Banjević" obratila se predsjedniku opštine Nikšić zahtjevom za davanje na korišćenje bez naknade dijela objekta broj 1, u ulici Novice Cerovića, koji se nalazi na katastarskoj parceli broj 2208, upisanom u "V" listu lista nepokretnosti broj 765 KO Nikšić, u površini od cca 26 m2, raspolaganje opštine Nikšić.

Naime, Nevladina organizacija Književna zajednica "Mirko Banjević" osnovana je 1979. godine u Nikšiću, kao književni klub koji je kasnije prerastao u zajednicu. Nazvana je po crnogorskom pjesniku i revolucionaru Mirku Banjeviću (1905–1986). Tokom svog postojanja, članovi ove zajednice objavili su više od 300 naslova, obuhvatajući poeziju, prozu, kritiku, esejistiku i aforizme. Među istaknutim članovima su akademik CANU-a Žarko Đurović, Radislav Gardašević, Milica Bakrač, Mileta Bulatović, Jelena Jovanović i drugi. Zajednica je ustanovila i književnu nagradu „Mirko Banjević”, koja se dodjeljuje za poeziju i prozu na nivou Crne Gore. Na primjer, nagrada za objavljene knjige poezije u 2021. i 2022. godini uručena je Milici Kralj za zbirku „Čisanice” i Spasoju Bajoviću za knjigu pjesama „Put u vatru”.

Nevladina organizacija Književna zajednica "Mirko Banjević" nastavlja da doprinosi crnogorskoj književnoj sceni kroz promociju književnosti i podršku piscima. Cijeneći činjenicu da se radi o zajednici koje u značajnoj mjeri utiče na kulturološku svijest građana, te da je Nikšić „ grad kandidat“ za evropsku prestonicu kulture 2030.godine, ocijenjeno je da postoji opravdana potreba za obezbjeđivanjem prostora za rad ovog udruženja.

Prostore iz člana 1 ove odluke, Opština Nikšić daje na privremeno korišćenje u viđenom stanju, bez naknade, na period od jedne godine, uz mogućnost produženja vremena korišćenja do pet godina. Predmetne prostore, ovo udruženje može koristiti isključivo za obavljanje djelatnosti za koju je registrovana i ne može raspolagati istima.

Ukoliko dođe do brisanja nevladine organizacije iz Registra iz nevladinih organizacija, isto je dužno prostore iz člana 1 ove odluke osloboditi od lica i stvari i predati ih Opštini Nikšić, bez prava na povraćaj uloženih sredstava.

Pored ovlašćenja koje je ovom odlukom dato predsjedniku opštine Nikšić da pod uslovima iz ove odluke zaključi ugovor na period od jedne godine, kojim će se bliže definisati međusobna prava i obaveze između opštine Nikšić i Nevladine organizacije Književna zajednica "Mirko Banjević", predsjednik Opštine može produžiti perioda korišćenja ovih prostora do pet godina i isti se ovlašćuje da nakon izvršenog snimanja posebnih djelova i upisa kod Uprave za nekretnine-PJ Nikšić, zaključi anex ugovor, kojim će se definisati precizne površine i posebni djelovi, koji se daju na korišćenje Nevladinoj organizaciji Književna zajednica "Mirko Banjević".

Iz razloga gore iznesenih, a imajući u vidu da odluka nije u suprotnosti sa zakonom i javnim interesom, predlažemo da Skupština opštine Nikšić usvoji Predlog odluke o davanju na privremeno korišćenje prostora u objektu u ulici Novice Cerovića, Nevladinoj organizaciji Književna zajednica "Mirko Banjević".

 DIREKCIJA ZA IMOVINU

 DIREKTOR

 Radosav Urošević